‫‏- סדרה מקורית של NETFLIX -
‫‏אני רגוע, אני רגוע. ‫‏-אתה בטוח?
‫‏הוא ניסה לברוח...
‫‏ואתה נלחצת?
‫‏שב.
‫‏אנחנו נפתור את זה.
‫‏אתה מכיר אותי, אני לא תוקפן. ‫‏אף פעם לא קרה לי דבר כזה.
‫‏אל תחשוב על זה עכשיו. ‫‏-אבל אני רוצה שתדע.
‫‏הבעיה היא שעורך הדין שלו ‫‏ירצה להגיש תלונה.
‫‏איזו תלונה? ‫‏-בגלל המצב שבו השארת את הלקוח שלו.
‫‏הוא יאשים אותי?
‫‏הוא יטען לאלימות משטרתית ‫‏כדי להטות את התיק לטובתו.
‫‏ואנחנו לא רוצים שזה יקרה, נכון?
‫‏לא, ברור שלא.
‫‏אז אתה צריך להגיש תצהיר ‫‏שמסביר מה קרה.
‫‏בסדר.
‫‏הוא התנגד למעצר. ‫‏-טוב מאוד.
‫‏היה מאבק?
‫‏כן, כמובן. ‫‏בן הזוג שלי היה שם, הוא עד.
‫‏הרגשת מאוים בדרך כלשהי?
‫‏מאוים, מה שנקרא מאוים...
‫‏קח לך את הזמן.
‫‏תחשוב אם... אם הוא הפחיד אותך.
‫‏אם היית מבוהל.
‫‏בוא נראה.
‫‏האיש היה ממש מסטול, ‫‏הוא צעק, ירק, כמו משוגע.
‫‏והוא סוחר, אתה יודע?
‫‏נרקומן. ‫‏-נרקומן.
‫‏אני לא אוהב שאנשים כאלה יורקים עליי.
‫‏הוא יכול להדביק אותי ב... ‫‏לא יודע, צהבת...
‫‏או איידס.
‫‏ואני תוהה, במהלך המאבק, ‫‏האם הוא ניסה לקחת ממך את הנשק שלך?
‫‏הוא ניצל את זה שדעתך הייתה מוסחת
‫‏והוציא אותו מהנרתיק שלו.
‫‏תנסה ממש להיזכר.
‫‏כן, כן, נראה לי שכן. ‫‏-לא, לא "נראה לך".
‫‏הוא לקח את הנשק, כיוון אותו אליך, ‫‏הוא אפילו לחץ על ההדק.
‫‏אבל כיוון שהנשק היה נצור...
‫‏הוא לא ירה. ‫‏-הוא לא ירה.
‫‏אבל היית ממש מבוהל.
‫‏פחדת למות.
‫‏יש לי שני ילדים. הגדול בן שבע.
‫‏הם היו נשארים יתומים.
‫‏אני לא רוצה אפילו לחשוב על זה. ‫‏-אבל חשבת על זה, בהבזק.
‫‏וזה גרם לך להגיב בכעס. כעס גדול.
‫‏כעס גדול, מפקח.
‫‏אתה יודע מה אנחנו צריכים לעשות עכשיו?
‫‏מה?
‫‏לספר לבוסית.
‫‏הבוסית? ‫‏-גם היא רוצה לעזור לך.
‫‏היא תבקש ממך לכתוב את כל זה.
‫‏אתה יכול לעשות את זה?
‫‏זה יסדר הכול, נכון?
‫‏זה יסדר הכול.
‫‏אז למה התקשרת אליי?
‫‏רציתי לראות אותך.
‫‏לא. לא רצית לראות אותי. ‫‏רצית לזיין, זה הכול.
‫‏קרלוס שומע אותנו.
‫‏את חושבת שהוא לא יודע?
‫‏זה לא נכון.
‫‏מה לא נכון? ‫‏-שרק רציתי לשכב איתך.
‫‏אז מה הקטע שלך?
‫‏מה הקטע? ‫‏-כן. מה הקטע?
‫‏ביום שלישי את אומרת לי ‫‏שעדיף שנפסיק עם זה,
‫‏ושלושה ימים אחר כך ‫‏את מופיעה אצלי בבית כדי לזיין.
‫‏אני מבוגרת ממך ב-20 שנה, ריי. ‫‏-לא אכפת לי.
‫‏אני מאוד מסובכת.
‫‏את פשוט מפחדת.
‫‏מפחדת? ‫‏-כן.
‫‏את מפחדת להעז ולעשות את הצעד הזה.
‫‏טוב לי כמו שאני. ‫‏-לא, זה לא נכון.
‫‏אתה לא מכיר אותי, ריי.
‫‏אז העמדת פנים כל הזמן הזה?
‫‏כי יש דברים שאפשר לראות, ‫‏שאפשר להרגיש.
‫‏עדיף שלא ניפגש, בסדר?
‫‏והפעם אני מבטיחה שלא אתקשר אליך שוב.
‫‏ריי, אני רוצה להמשיך לעבוד איתך.
‫‏כי אתה טוב, לא בגלל שאני שוכבת איתך.
‫‏זה לא קשור. ‫‏-זה קשור מאוד.
‫‏ובסופו של דבר, אצטרך לבחור.
‫‏אז אני מעדיפה להיות ברורה. ‫‏-מריה.
‫‏חברים לעבודה?
‫‏בלי טינה?
‫‏סגור.
‫‏אתה בטוח? ‫‏-הוא יטען לניסיון לרצח.
‫‏תגיד לו להיכנס.
‫‏לאו.
‫‏הכול בסדר?
‫‏אני ממש מצטער על מה שקרה.
‫‏אין לך סיבה להצטער. ‫‏עשית מעצר מצוין.
‫‏אתה יודע כמה שנים ‫‏אנחנו כבר רודפים אחרי כרמלו?
‫‏כן, המפקח סיפר לי.
‫‏הוא רוצח. ‫‏-הוא ניסה לקחת את האקדח שלי.
‫‏הוא יכול היה להרוג אותך, נכון, קרלוס? ‫‏-אין ספק.
‫‏עכשיו אתה רק צריך לכתוב את זה.
‫‏מביאים את העציר.
‫‏מצוין, חורחה.
‫‏אתה יכול לקחת את לאו למשרד פנוי ‫‏ולרשום תצהיר?
‫‏אין בעיה.
‫‏כשהוא יהיה מוכן, ‫‏תחתום עליו ותביא לי אותו.
‫‏ואת המסמכים שביקשתי. ‫‏-כמובן, מפקחת.
‫‏הכול יהיה בסדר.
‫‏טוב, אני אהיה בחדר התצפית.
‫‏אתה לא נשאר לחקירה?
‫‏בשביל מה? את לא צריכה אותי.
‫‏חיכית לזה שנים. זה התיק שלך.
‫‏מריה דה לוס אנחלס טורנזו.
‫‏האישה הזאת לא מתבגרת, נכון?
‫‏לולא הכרתי אותך, הייתי אומר ‫‏שעשית כמה ניתוחים.
‫‏אבל עם המזג העצבני שלך, ‫‏אף אחד לא היה מעז
‫‏להעלות אותך לשולחן הניתוחים ‫‏ולחתוך לך את הפנים.
‫‏מה קורה, קרלוס? ‫‏-כרמלו.
‫‏איך הנפחת שלך? ‫‏-אותו הדבר.
‫‏אבל אתה עדיין כאן, עובד קשה. ‫‏- שמונה עד חמש.
‫‏אל תגיד לי שעברת לסיגריות אלקטרוניות. ‫‏-הן לרכרוכים.
‫‏כל הכבוד, קרלוס.
‫‏טוב, אתם מתכוונים להוריד ממני ‫‏את החרא הזה?
‫‏מצטערת. התנגדת למעצר.
‫‏מה? התנגדתי? ‫‏זין, ראית איך הם השאירו אותי?
‫‏איפה חואקין? ‫‏-הוא לא כאן.
‫‏מה? לא אמרת לו? ‫‏-הפקד לא מגיע לדברים האלה.
‫‏בחיי, חואקין פקד עכשיו. ‫‏-ואני אחראית על היחידה.
‫‏ברכותיי, אני בטוח שזה מגיע לך.
‫‏נכון מאוד. ‫‏-כן, קרלוס, כמובן.
‫‏אני אוהב את זה, שאנשים מתפתחים.
‫‏לא כמוך, נכון?
‫‏את צינית כמו תמיד. ‫‏ואני בטוח שאת מזיינת את המתמחים.
‫‏או שכבר אין לכם מתמחים? ‫‏-כבר לא.
‫‏חבל. תני לי לגלגל סיגריה לפני שנתחיל.
‫‏אסור לעשן כאן. ‫‏-את צוחקת איתי, מריה.
‫‏סוף סוף הבאת אותי לכאן בדיוק ‫‏כמו שרצית אותי, דפוק לגמרי.
‫‏תני לי לעשן.
‫‏מה קורה?
‫‏צהריים טובים. ‫‏-צהריים טובים.
‫‏צהריים טובים.
‫‏אני רוצה שמצבו הגופני של מרשי ‫‏יירשם בפרוטוקול.
‫‏הוא נבדק על ידי רופא.
‫‏אם תרצי, את יכולה לצלם ‫‏ולהגיש את התמונה כעדות.
‫‏שנתחיל?
‫‏ב-28 באוגוסט 2018, בשעה 20:44,
‫‏בנוכחות המפקחת ‫‏מריה דה לוס אנחלס טורנזו פוג',
‫‏תג מספר 56787,
‫‏והמפקח קרלוס סרדניו וארונה, ‫‏תג מס' 78323.
‫‏נערכת חקירתו ‫‏של האזרח כרמלו אל חוסיני...
‫‏אל חוסייני. ‫‏-ת"ז 425031890-טי.
‫‏יליד מראקש, בנם של חאמד ומריה.
‫‏לעזאזל!
‫‏שם המשפחה שלי.
‫‏הם ממש הסתערו עליו, נכון?
‫‏אני חושב שהוא ניסה לברוח.
‫‏עם כמה תפסו אותו? ‫‏-קילו קוקאין.
‫‏אנשים משתגעים...
‫‏הוא לא ייצא מזה נקי הפעם.
‫‏מתרגשים...
‫‏כרמלו לא עושה שום דבר לחינם.
‫‏זו גזענות...
‫‏אם הוא ביקש למסור תצהיר, ‫‏זה בגלל שיש לו תוכנית.
‫‏תוכנית? ‫‏-"לזמר".
‫‏ועל מי הוא ילשין? ‫‏-על כל מי שצריך.
‫‏הוא שקוע עד צוואר כבר שנים. ‫‏הוא מכיר את כל החלאות במדריד.
‫‏אנחנו דנים על פילוסופיה ערבית?
‫‏הוא יבקש חסינות ועסקה עם הפרקליטות.
‫‏אני אדבר על כיבוש גרנדה...
‫‏תודיע לי כשהוא יעשה את זה, טוב?
‫‏על הצורך להפסיק לאכול בשר.
‫‏אתם ממש רוצים אותו, נכון?
‫‏אתה העציר. אתה בוחר על מה לדבר.
‫‏לא היית אמור להיות בחדר החקירות עם מריה?
‫‏לא.
‫‏מתאים לך לשחק את השוטר הטוב איתה.
‫‏היום אין צורך.
‫‏החלפת את ה...?
‫‏הייתי בחתונה.
‫‏אני מבין.
‫‏בואי נראה... הדבר הראשון שאני רוצה לומר ‫‏הוא שאני לא מחבל.
‫‏אני אומר את זה בגלל התקיפה הבוקר ‫‏באליקנטה.
‫‏אמנם יש לי שם משפחה ערבי, ‫‏אבל אין לי שום קשר לג'יהאדיזם.
‫‏לא עכשיו, ומעולם לא.
‫‏אני קטלאני.
‫‏נולדת במראקש.
‫‏אבל אימא שלי קטלאנית ‫‏ואני גדלתי בבדאלונה,
‫‏בגלל זה יש לי את המבטא הזה, את יודעת.
‫‏את מבינה?
‫‏אמי תמיד רצתה שנדבר קטלאנית בבית.
‫‏בסדר, הבנו.
‫‏טוב, אתם מכירים אותי.
‫‏אין בי אפילו שביב של פונדמנטליזם.
‫‏אנחנו יודעים שאתה שתיין, ‫‏רודף שמלות וכופר.
‫‏ומאוד קטלאני.
‫‏אבל שימו לב, ‫‏אני גם לא בעד עצמאות, בסדר?
‫‏מה אתה אומר.
‫‏אי אפשר להבין את התנועה לעצמאות
‫‏מנקודת מבט של בן תערובת, ‫‏ואני בן תערובת.
‫‏לא מאוד ערבי, נכון,
‫‏כי הגנים של אמי שולטים, ‫‏והיא הייתה מפאלאפרוג'ל.
‫‏בוא ניגש לעובדות.
‫‏כפי שחליל ג'ובראן נהג לומר,
‫‏"הראה לי את פני אמך, ‫‏ואגיד לך מי אתה".
‫‏העובדות. ‫‏-יפהפה.
‫‏בסדר. אלה העובדות.
‫‏אני לא מחבל, גם לא תומך בעצמאות.
‫‏רק סוחר סמים.
‫‏אני מבקשת להסיר את ההערה הזאת.
‫‏לא, לא, זה בסדר, זה בסדר.
‫‏אני באמת אוהב סמים.
‫‏ואם אני כאן, זה כדי להיות כן ‫‏ולחשוף את כל רחשי לבי.
‫‏העובדה שאתה אולי אוהב סמים ‫‏לא הופכת אותך לסוחר סמים.
‫‏תתני לי להגיד מה שאני רוצה, בסדר?
‫‏תסלחו לה, היא חדשה בתחום המשפט הפלילי
‫‏והיא קצת אבודה, אבל היא תלמד.
‫‏לעזאזל, מכאן את דומה לאחותך. ‫‏מהצד.
‫‏יצאתי עם אחותה.
‫‏בוא ניגש לעובדות. ‫‏-כן, בואו ניגש לעובדות.
‫‏יצאתי מאליקנטה בסביבות 10 בבוקר.
‫‏היום בבוקר?
‫‏היום בבוקר, ‫‏עם תרמיל שהכיל שתי חולצות טריקו,
‫‏שלושה זוגות תחתונים וקילו קוקאין.
‫‏הקוקאין עוד לא נבדק וטרם נקבע ‫‏הטוהר שלו בתערובת.
‫‏אני אגיד לך מה הטוהר, 87 אחוז.
‫‏אני יכולה לדבר עם מרשי לרגע? ‫‏-לא, את לא יכולה.
‫‏הוא מפליל את עצמו. ‫‏-לא נכון.
‫‏אני משתף פעולה עם הרשויות,
‫‏ואני אזכיר לך שאת כאן ‫‏כדי להתעמת עם התביעה,
‫‏לא עם ההגנה.
‫‏אני יכול להמשיך?
‫‏איפה היינו?
‫‏אז... כן, תרמיל, שתי חולצות טריקו,
‫‏שלושה זוגות תחתונים, קילו קוקאין.
‫‏לקחתי מונית למדריד.
‫‏בעשר בבוקר. ‫‏-בעשר בבוקר, בכביש איי-31.
‫‏הרעיון היה להגיע למדריד ‫‏פחות או יותר בצהריים,
‫‏אבל בקרבת אלבסטה,
‫‏שמענו ברדיו על מתקפת המחבלים.
‫‏בתחנת ק.ו.פ.ה.
‫‏ואז התחילו הבעיות.
‫‏למה אתה מתכוון?
‫‏הנהג התחיל לרדת על ערבים,
‫‏"ערבים דפוקים, שיזדיינו", ‫‏בלה-בלה-בלה...
‫‏באופן טבעי, אפשר לספוג עד נקודה מסוימת,
‫‏כי אמנם הגנים שלי הם ברובם קטלאניים,
‫‏אבל אני עדיין אל חוסייני.
‫‏כמובן.
‫‏אז בסוף אני אומר לבחור ‫‏להפסיק ללכלך על ערבים,
‫‏אמרתי לו, "לפני 500 שנה, ‫‏כשהאנשים כאן טבעו בחרא,
‫‏ילדי אלג'יריה כבר פתרו לוגריתמים".
‫‏זה אמיתי, זה נכון, בסדר? ‫‏אני לא ממציא את זה.
‫‏אבל יש אנשים שלא אוהבים לשמוע את זה.
‫‏כמו הנהג שלך. ‫‏-אין לכם מושג איך הוא הגיב.
‫‏אני סתם עוד ערבי מסריח, ‫‏אימא שלי זונה ששכבה עם צפון אפריקני.
‫‏בסופו של דבר, נאלצתי להכות אותו. ‫‏-והוא היכה אותך חזרה.
‫‏בגלל זה הפנים שלך נראות ככה, נכון?
‫‏לא, קרלוס, לא. לא, לא. ‫‏אתה יודע היטב למה הן נראות ככה.
‫‏אז התקוטטתם במכונית.
‫‏כן, והבחור עוצר ומשאיר אותי בכביש המהיר
‫‏עם התרמיל וקילו קוקאין.
‫‏אתם מתארים לכם שממש חרבנתי במכנסיים.
‫‏אני יכולה לדמיין.
‫‏סוחר עם קילו קוקאין באמצע הכביש המהיר.
‫‏יש לכם מים?
‫‏מה?
‫‏מים, אם יש לכם מים. ‫‏הגרון מתייבש לי כשאני מדבר על זה.
‫‏תסתכלי.
‫‏הכול שם, בוסית.
‫‏מושלם.
‫‏אתה יכול להביא כוס מים לעציר, בבקשה?
‫‏תראה, אם כבר אתה כאן, ‫‏תביא לי קפה. תעשה טובה.
‫‏הוא מתנהג כמו ליצן כי הוא לחוץ, ‫‏או שהוא פשוט כזה?
‫‏זה הקוקאין.
‫‏בדיקת הדם שלו חיובית לכל דבר ‫‏מלבד אקמול.
‫‏אז הוא בסוטול.
‫‏הוא לא טיפש.
‫‏זה מה שראית?
‫‏ב-15 שנה האשמנו אותו ב-4 רציחות,
‫‏שלוש בפועל ואחת ניסיון לרצח,
‫‏ואתה רוצה לנחש כמה זמן הוא ישב בכלא?
‫‏אף לא יום אחד.
‫‏איך הוא עושה את זה?
‫‏הוא מכיר את החוק הפלילי טוב יותר ‫‏מפרופסור למשפטים.
‫‏אז חואקין צדק.
‫‏הוא יבקש הסכם עם הפרקליטות.
‫‏לא יקרה.
‫‏למה לא יקרה?
‫‏מריה לא סיפרה לך?
‫‏מה היא לא סיפרה לי?
‫‏אחד האנשים שהוא הרג היה קרוב משפחה שלה.
‫‏זו הייתה תאונה, לא? ‫‏-תאונה.
‫‏זה לא בסדר ‫‏לרדת לפסים אישיים בתיקים כאלה.
‫‏ממתי זה כל כך מדאיג אותך?
‫‏יש דרך נכונה לעשות את הדברים.
‫‏ביום שהבאנו את הדלמטית, ‫‏לא היית כל כך מוטרד מ"הדרך הנכונה".
‫‏אם מריה מרגישה אשמה ‫‏על זה שהוא לא בכלא,
‫‏היא צריכה להיות בטיפול פסיכולוגי, ‫‏לא בחדר החקירות.
‫‏מה קרה בינך ובין מריה?
‫‏אלה החיים שלך.
‫‏אני לא יודע על מה את מדברת. ‫‏-לא?
‫‏אתה יודע, נכון?
‫‏מישהו מתנדב להוסיף קצת "סוכר" ‫‏בקפה של כרמלו?
‫‏מתי עשית את הבדיקה?
‫‏שעתיים.
‫‏זה הזמן שלקח לי להגיע לבית ההארחה.
‫‏לא התקשרת לאיש הקשר שלך ‫‏שיבוא לאסוף אותך?
‫‏הוא אמר שהוא יוכל לבוא רק למחרת.
‫‏היו הרבה מחסומים משטרתיים בדרך, ‫‏בגלל התקיפה.
‫‏מה קרה בבית ההארחה?
‫‏ביקשתי חדר, הראיתי תעודת זהות.
‫‏ופקיד הקבלה הבחין בשם המשפחה שלך, ‫‏אל חוסייני.
‫‏שם המשפחה, ואיך נראיתי.
‫‏מזיע, חיוור, ‫‏אחרי שהלכתי לא יודע כמה קילומטרים.
‫‏הוא שאל אותך משהו?
‫‏הוא שאל אותי מאיפה אני, וכאלה.
‫‏אמרתי לו שהמכונית שלי התקלקלה, ‫‏ושאני צריך מקום לישון.
‫‏והקוקאין?
‫‏החבאתי אותו מחוץ לבית, לכל מקרה. ‫‏בשטח פתוח סמוך.
‫‏לכל מקרה.
‫‏מה קרה אז?
‫‏טוב, אז... טוב...
‫‏אני מניח שהבן זונה התקשר למשטרה ‫‏ואמר שיש אצלו מחבל.
‫‏אתה מניח?
‫‏אני מניח.
‫‏מה עוד אתה מניח?
‫‏אני מניח שהשוטר העלה את הפרטים שלי
‫‏וכך קיבלתם התרעה שכרמלו אל חוסייני
‫‏נמצא לבד, מזיע ובלי כבודה ‫‏בבית הארחה בקרבת אלבסטה.
‫‏בדיוק ביום שבו התפוצצה פצצה באליקנטה.
‫‏אתה מרמז על עובדות לא מוכחות.
‫‏לא. אני רק אומר מה נאמר בהתרעה.
‫‏וכיוון שכולכם ממש רוצים אותי...
‫‏הייתי הולכת לעצור אותך בעצמי.
‫‏חבל שלא באת, מותק.
‫‏אם תרצי, אספר לך איך החברים שלך, ‫‏השוטרים, העניקו לי את המראה הזה.
‫‏אני מצפה בכיליון עיניים לגרסה שלך. ‫‏-זו לא הגרסה שלי, זו ה-גרסה.
‫‏אני מקשיבה.
‫‏טוב, זה מאוד פשוט.
‫‏שאלו אותי איפה המכונית שלי,
‫‏אמרתי להם שאיפשהו,
‫‏הם ביקשו ממני לקחת אותם, ‫‏הלכתי איתם,
‫‏אבל לא הצלחתי לזכור...
‫‏לא יכולת לזכור, ‫‏כי המכונית לא הייתה קיימת.
‫‏טוב, שיהיה.
‫‏העניין הוא שהם התחילו להילחץ.
‫‏להילחץ... ‫‏-מאוד לחוצים.
‫‏ביקשתי מהם להירגע.
‫‏ואז חטפתי את המכה הראשונה.
‫‏רק על זה?
‫‏יש לכם כאן אנשים מאוד חולים, ‫‏אתם יודעים את זה?
‫‏מה קרה אחרי המכה הראשונה?
‫‏הגיעה השנייה, השלישית והרביעית.
‫‏אז בדיוק לפני החמישית, ברחתי.
‫‏ניסיון בריחה.
‫‏לא, תקיפה ושימוש מופרז בכוח.
‫‏העניין הוא שהם תפסו אותי אחרי עשרה מטרים
‫‏ואז הם הלכו עד הסוף.
‫‏ולכן אנחנו נגיש תלונה ‫‏נגד השוטרים המעורבים.
‫‏מצוין.
‫‏ומה קרה אז?
‫‏טוב...
‫‏אם מכסחים לך את הפנים, ‫‏בסוף אתה מדבר,
‫‏וזה מה שעשיתי. דיברתי.
‫‏תגדיר "דיברת".
‫‏טוב, לקחתי אותם למקום ‫‏שבו החבאתי את הקוק.
‫‏בטוהר של 87 אחוז.
‫‏וזה אומר שש עד תשע שנים בכלא.
‫‏בואו לא נעלה השערות.
‫‏אני יכול לעשות בלגן בגלל אלימות משטרתית,
‫‏אני יכול להגיש תלונה, לדרוש פיצוי...
‫‏ואתם יודעים שאני אעשה את זה. ‫‏זו לא תהיה הפעם הראשונה.
‫‏אתה משהו מיוחד, כרמלו. ‫‏אתה משהו מיוחד.
‫‏אבל אני לא רוצה להיות משהו מיוחד.
‫‏הפעם תפסתם אותי. בסדר.
‫‏וזה גרם לי לחשוב הרבה על... ‫‏-משמעות החיים?
‫‏לא, על אפליה.
‫‏כי תמיד הפלו אותי. הייתי קרבן.
‫‏בן של ערבי.
‫‏אתה רוצה להשתמש בטיעון המיעוט?
‫‏תראי, מריה, אני בן 55 ועדיין סוחר.
‫‏יש לי שלושה ילדים שאני לא רואה, ‫‏הם לא רוצים שום קשר איתי.
‫‏אז המכות באמת הבהירו לך דברים.
‫‏לא משנה, אני לא נוטר על זה.
‫‏אני מוכן לשקול מחדש את אורח חיי ‫‏ולעשות צעד קדימה.
‫‏והצעד הזה הוא...?
‫‏לתת לכם מידע.
‫‏שנקרא לחואקין עכשיו? ‫‏-בשביל מה לקרוא לו?
‫‏הוא הציע לשתף פעולה. ‫‏-בוא נראה מה הוא מציע.
‫‏חואקין אמר שנודיע לו.
‫‏אם הוא יבקש עסקה עם הפרקליטות.
‫‏תן למריה ללחוץ עליו עוד קצת.
‫‏בוא נראה מה אתה רוצה לעשות.
‫‏זה העניין בזקנה. ‫‏היא הופכת אותנו לחכמים יותר.
‫‏ואיזה מין מידע תכננת לתת לנו?
‫‏האחים לאיאנה.
‫‏האחים לאיאנה שולטים בכל הסמים במדריד.
‫‏אולי הוא מבלף.
‫‏את זורמת עם מריה.
‫‏היא עושה את הדבר הנכון. ‫‏-לא.
‫‏אני עובדת עם מריה כבר עשר שנים.
‫‏אני מכירה את הנקודות החזקות שלה, ‫‏ואת החסרונות.
‫‏כשהיא צודקת, אני תומכת בה.
‫‏הלכתן לאותה חתונה?
‫‏אתה לא מבין, נכון?
‫‏מה אני אמור להבין?
‫‏שכדי לשרוד כאן, אתה צריך להיות צבוע,
‫‏לתמרן אנשים ולנצל הזדמנויות?
‫‏לא, רק להיות בעל אינטליגנציה רגשית.
‫‏אני מכיר את הבתים שמהם פועלים ‫‏האחים לאיאנה,
‫‏אני מכיר את רואה החשבון ‫‏שמנהל להם את הספרים.
‫‏אתה יודע מה אתה עושה?
‫‏כמובן, לאור המידע שאני עומד לחשוף,
‫‏אני צריך ערובות לכך ‫‏שכף רגלי לא תדרוך בתוך הכלא.
‫‏וכיוון שאתם לא יכולים לתת לי אותן
‫‏עד שתקבלו אישור מהפרקליט המחוזי,
‫‏התצהיר שלי מסתיים כאן.
‫‏אנחנו מנצחים כאן, קרלוס?
‫‏קילו קוקאין זה עניין רציני.
‫‏והאחים לאיאנה הם עניין רציני יותר.
‫‏תתני לאנשים ששולטים בכל הקוקאין במדריד ‫‏להיות חופשיים
‫‏כדי שתוכלי לתת לאיזה אפס ‫‏שש שנים בפנים?
‫‏או תשע.
‫‏תראי, כשאני רוצה, אני ממש צדיק.
‫‏עם התנהגות טובה, ‫‏אני אשתחרר תוך חמש שנים.
‫‏זה באמת כדאי?
‫‏אני אסביר לך את העניין, כרמלו.
‫‏לא תכננתי להאשים אותך בסחר בסמים.
‫‏לא?
‫‏לא.
‫‏אז במה?
‫‏אתה יכול לבחור.
‫‏עוד לא ברורה לי לגמרי המעורבות שלך ‫‏במתקפת המחבלים. נכון, קרלוס?
‫‏הוא נכנס למגננה מיד בהתחלה.
‫‏ונלחץ.
‫‏אתם סתם משערים.
‫‏אין לכם שום ראיות נגדי. ‫‏-כלום?
‫‏הפיגוע ברכבות ב-2004 מומן ממכירת חשיש.
‫‏אני תוהה האם המטרה האמיתית ‫‏של הסחר בקוקאין של כרמלו אל חוסייני
‫‏היא לממן מוסלמים קיצוניים.
‫‏זו לא התקיפה ב-2004.
‫‏כמה שנים הוא יקבל ‫‏על קשרים לארגון טרור?
‫‏עשרים שנה פלוס, נכון?
‫‏לכל היותר, ואם תתנהג ממש יפה...
‫‏ריי!
‫‏תשב 12 או 14 שנים, עם התנהגות טובה. ‫‏-ריי!
‫‏אני דורשת לשוחח ביחידות עם מרשי.
‫‏עוד לא סיימנו.
‫‏קודם אמרתי שיש לנו מבחר פשעים ‫‏שבהם נוכל להאשים אותך.
‫‏אפשרות א' היא ג'יהאדיזם,
‫‏וכן, יש כמה קצוות שצריך לסגור.
‫‏אבל אתה לא רוצה לשמוע על אפשרות ב'?
‫‏שהיא בעצם אפשרות א'.
‫‏ניסיון לרצח שוטר.
‫‏מה? ‫‏-על מה את מדברת?
‫‏החבורות בפניך לא נגרמו כי השוטרים שלנו ‫‏הפעילו כוח מופרז,
‫‏אלא בגלל שניסית לחטוף נשק ‫‏ולירות באחד מהם.
‫‏אני ניסיתי לירות בו?
‫‏יש לנו את העדות שלו, ‫‏בתצהיר בשבועה,
‫‏והעדות של השוטר שהתלווה אליו.
‫‏אתם מטורפים!
‫‏איפה חואקין? חואקין!
‫‏חואקין!
‫‏אפשר לראות את התצהיר של השוטר?
‫‏זו הפללה.
‫‏זו הפללה דפוקה.
‫‏פעם עצרנו אותך על אחזקת נשק חם,
‫‏אז אתה יודע איך להשתמש בו.
‫‏אבל למה לעזאזל שאני ארצה להרוג שוטר?!
‫‏מי המציא את השטויות האלה?
‫‏הקוקאין, כרמלו.
‫‏הוא מערפל את הראש, משפיע על החשיבה.
‫‏בדיקת הדם שלך הראתה נוכחות ‫‏של קוקאין, חשיש ומתאמפטמין בגופך.
‫‏הנה התוצאות.
‫‏מה יש לך נגדי?
‫‏מה יש לי נגדך?
‫‏אני מציע לך את האחים לאיאנה על מגש,
‫‏ואת רוצה להוציא ממני במרמה 20 שנה ‫‏על משהו שלא עשיתי.
‫‏אני רוצה שתשב בכלא, כרמלו.
‫‏לא ניסיתי להרוג אף אחד.
‫‏אתה יודע מה זה?
‫‏מה קורה כאן?
‫‏אלה הפשעים שמהם הלקוח שלך ‫‏חמק מעונש בזמנו.
‫‏הריגה בפגע-וברח של אנדראה רונדי ‫‏ורובן פצ'קו,
‫‏לפני שמונה שנים.
‫‏זו הייתה תאונה.
‫‏בזמן שנמלטת מזירה של שוד אלים.
‫‏תקשיבי, אנדראה רונדי ‫‏היא דודנית של המפקחת.
‫‏אז אני שואל, זו לא עבירה על החוק ‫‏שקרובת משפחה של הקרבן חוקרת אותי?
‫‏פסילה היא רק לשופטים ותובעים.
‫‏כפי שידוע לך היטב.
‫‏זה לא נראה מאוד אתי.
‫‏אתה רוצה לדבר על אתיקה?
‫‏לא הוגש נגדי כתב אישום על זה. ‫‏-כן, הוא הוגש, כרמלו.
‫‏אבל זה לא הגיע למשפט ‫‏בגלל ליקויים בהליכים.
‫‏היה גם שוד אלים ב-2014.
‫‏אתה זוכר את כריסטובל אגראס?
‫‏טרנסג'נדר שעבד בזנות.
‫‏הוא היה סוחר שמכר לילדים בשערי התיכון.
‫‏היכית אותו כדי לסמן את הטריטוריה שלך ‫‏ואז זרקת אותו מחלון בקומה הרביעית,
‫‏מה שהותיר אותו משותק מהצוואר מטה.
‫‏לא היה לי שום קשר לזה.
‫‏הוא זיהה אותך. ‫‏-ואז חזר בו.
‫‏כי איימו עליו.
‫‏את באמת מוציאה את כל החרא הזה ‫‏ששמרתם עליי,
‫‏רק כדי להרגיש יותר טוב?
‫‏ועדיין נותר לנו הרצח של תומס מוסאקה.
‫‏בחייך, מוסאקה? ברצינות?
‫‏עבדול שריף הצביע עליך. ‫‏-אבל הוא עשה את זה בעצמו!
‫‏עבדול שריף מת ממנת יתר,
‫‏ואיש מעולם לא הואשם ברצח.
‫‏מריה, אני יכול לדבר איתך רגע?
‫‏פקד, כמה נחמד לראות אותך. ‫‏נסה להשתלט על האנשים שלך.
‫‏החקירה מופסקת ב-21:06.
‫‏סלחו לי לרגע.
‫‏אתם חבורת בני זונות.
‫‏אתה כבר יודע איך זה הולך.
‫‏מה את עושה, מריה?
‫‏חוקרת עציר. ‫‏-לא, את הורסת תיק.
‫‏אני?
‫‏הוא הציע לנו את האחים לאיאנה!
‫‏זו הבעיה?
‫‏את חושבת שזה לא דבר גדול? ‫‏-האמת, לא.
‫‏במיוחד אם זה אומר שכרמלו משתחרר.
‫‏ריי צודק. הפכת את זה לעניין אישי.
‫‏גם אני לא מסכימה שכרמלו ישתחרר, פקד.
‫‏מה זה, לעזאזל? קנוניה?
‫‏את לוקחת את התיק לכיוון לא נכון.
‫‏הפשע של כרמלו הוא נגד בריאות הציבור. ‫‏נקודה.
‫‏על מה אנחנו מדברים כאן,
‫‏לאפשר לו להסגיר את האחים לאיאנה ‫‏כדי שאנחנו נקבל מדליות?
‫‏זה העניין? ‫‏-זה לא עניין של מדליות.
‫‏כן, זה עניין של מדליות, חואקין, ‫‏ואני לא רוצה ליטול בזה חלק.
‫‏כי זה אישי.
‫‏טוב, כן, זה אישי.
‫‏האיש הזה הפך ילד בן 8 ליתום.
‫‏מריה...
‫‏ואני הייתי צריכה לספר לו.
‫‏אז עין תחת עין.
‫‏הבן זונה הזה ‫‏לא בילה אפילו לילה אחד בכלא,
‫‏ועכשיו שהוא בידיים שלנו, נשחרר אותו?
‫‏נמסור אותו לפרקליטות
‫‏כדי שהוא ימסור כמה שמות וכתובת
‫‏ויחזור להסתובב חופשי ברחובות ‫‏מחרתיים, כאילו לא קרה כלום?
‫‏כן.
‫‏חואקין, אתה רוצה לפגוש את האחיין שלי ‫‏ולהגיד לו שכל מה שהוא עבר,
‫‏כל הלילות שבהן לא ישן כי נזכר באמו,
‫‏כל זה שווה פחות מהאחים לאיאנה?
‫‏זה העניין?
‫‏תגיד לי אתה.
‫‏תגיד לי אתה, חואקין.
‫‏ואני מבטיחה שאחזור לשם,
‫‏ואחזיר את כל הניירות האלה לתיקייה,
‫‏ונתמקד באחים לאיאנה.
‫‏אבל אני רוצה שתבקש ממני את זה.
‫‏את יודעת שאני לא אבקש ממך.
‫‏אז תן לי לסיים את זה, בבקשה.
‫‏מריה.
‫‏-לא עכשיו, ריי.
‫‏הקוקאין ישלח אותו לכלא לזמן מה.
‫‏את לא צריכה להמציא שום דבר. ‫‏-אני לא ממציאה כלום.
‫‏תאשימי אותו בפשע נגד בריאות הציבור.
‫‏אתה לא רצית לחקור אותו, זוכר?
‫‏אפילו רציתי ללחוץ לך יד. ‫‏-כדי שנפתח דף חדש, נכון?
‫‏אתה יודע מה הבעיה שלך, ריי?
‫‏אתה לא יודע להפריד בין הדברים.
‫‏גם את לא.
‫‏לא תעשה כלום?
‫‏זה בידיים שלה.
‫‏את יודעת שזה לא חוקי, נכון?
‫‏לתת לי לבחור בין פשעים.
‫‏תמיד היה לך מזל גדול, כרמלו.
‫‏היה לך מזל שלא הלכת לכלא, ‫‏ועכשיו יהיה לך מזל כדי להגיע לשם.
‫‏אם אתה רוצה להסתכן בכתב אישום ‫‏על ניסיון לרצח שוטר,
‫‏בנוסף לאחזקת קוקאין, ‫‏זו ההחלטה שלך.
‫‏מוסאקה לא היה ניסיון לרצח, ‫‏זה היה רצח.
‫‏זה הרבה יותר שנים.
‫‏מה חואקין אמר?
‫‏ההודאה שלך עשויה לצמצם את זה קצת.
‫‏ובמקרה זה, אולי נוכל לעשות משהו ‫‏גם לגבי קילו הקוקאין.
‫‏לעשות מה?
‫‏לצמצם את אחוז הטוהר.
‫‏עם אבקת חלב?
‫‏אני לא מאמינה למה שאני שומעת כאן.
‫‏אם אתה לא בטוח, ‫‏תבחר באחד האחרים.
‫‏הרצח של אנדראה ורובן. ‫‏-זו הייתה תאונת דרכים!
‫‏נמלטת משוד בקפה-אינטרנט שהיו בו אנשים,
‫‏זה שוד אלים.
‫‏נסעת במהירות 100 קמ"ש ‫‏באזור מוגבל ל-30. רשלנות.
‫‏פגע-וברח שהסתיים במוות.
‫‏זו הריגה.
‫‏ונטשת אותם מוטלים ברחוב, ‫‏מבלי לסייע להם.
‫‏זו הפקרה ואי מתן סיוע.
‫‏העונש המרבי על הפשעים האלה ‫‏מגיע לכמעט 15 שנה.
‫‏לעזאזל עם זה.
‫‏תוכל לנהל מו"מ עם התובע ‫‏על שמונה לכל היותר.
‫‏וקילו הקוקאין?
‫‏אם תודה בזה, נשכח מהקוקאין.
‫‏זה כל כך קל? ‫‏-אני אקח אחריות על זה.
‫‏למה?
‫‏אני רוצה שהוא ישלם על מה שהוא עשה.
‫‏זו הייתה תאונה דפוקה! ‫‏-זו הייתה הריגה, כרמלו.
‫‏מספיק כבר.
‫‏לפחות תהיה די הגון ‫‏לקחת אחריות על מה שעשית,
‫‏ולו רק כדי להימנע מגזר דין ארוך יותר.
‫‏היחידה כאן שרוצה להיפטר מגזר דין ‫‏זו את.
‫‏את לא יכולה לסלוח לעצמך ‫‏על הטעויות שלך...
‫‏ואני מקבלת עליי את האחריות.
‫‏אני מקבלת אותה כבר 8 שנים, ‫‏אבל אתה יודע מה?
‫‏גזר הדין שלי מסתיים היום, ‫‏ושלך מתחיל.
‫‏הרצח של מוסאקה.
‫‏אפשר לנהל מו"מ על המעורבות שלו?
‫‏מבצע או שותף לפשע.
‫‏זה מגיע לאותו הדבר.
‫‏רק סיוע לדבר עבירה ‫‏יכול להביא לי גזר דין קצר יותר.
‫‏סיוע לדבר עבירה? בחלומות.
‫‏את נחושה בדעתך לקבל את רצונך, ‫‏לא משנה מה.
‫‏נגמר לך הזמן.
‫‏תבחר אחד, או שתישאר
‫‏עם ניסיון לרצח שוטר
‫‏פלוס קילו קוקאין.
‫‏אני יכול לדבר ביחידות עם עורכת הדין שלי?
‫‏נגמר לך הזמן. ‫‏-חמש דקות.
‫‏נגמר לך הזמן.
‫‏מה את אומרת?
‫‏אני לא יודעת.
‫‏מה זאת אומרת? תגידי משהו, ‫‏תעזרי לי, לעזאזל!
‫‏שיט.
‫‏משהו?
‫‏תבחר עכשיו, ‫‏או שתקבל 20 שנה, כרמלו.
‫‏נגמר לכם הזמן.
‫‏20 שנה פעם ראשונה...
‫‏מה את עושה?
‫‏20 שנה פעם שנייה... ‫‏-חכי, חכי, חכי.
‫‏הפגע-וברח. ‫‏-מה?
‫‏הפגע-וברח. ‫‏-את בטוחה?
‫‏אפשר לנהל מו"מ ולהשיג לך ‫‏פחות מ-10 שנים.
‫‏ו-20 שנה... ‫‏-חכי. חכי.
‫‏הפגע-וברח.
‫‏שנרשום תצהיר עם ההודאה?
‫‏"בנקמה ובאהבה, ‫‏נשים אכזריות יותר מגברים."
‫‏ניטשה.
‫‏ניסיון הרצח של השוטר שעצר את כרמלו...
‫‏זה שקר.
‫‏הם המציאו את זה כדי להצדיק ‫‏את המכות שקיבל הלקוח שלך.
‫‏סליחה, מי אתה?
‫‏תגידי למפקחת את מה שאמרתי לך, ‫‏והיא תצטרך להסתדר עם מה שיש לה.
‫‏מה שיש לה?
‫‏הלקוח שלך יקבל את גזר הדין המתאים
‫‏לסחר בקילו קוקאין בדרגת טוהר של 87 אחוז.
‫‏לא יותר, לא פחות.
‫‏תהיה מוכן להגיד את זה בפני שופט?
‫‏העמיתים שלך ישנאו אותך.
‫‏הם כבר שונאים אותי.
‫‏מה קורה, ריי?
‫‏תדעי לך שהלקוח שלי יודה באשמה ‫‏בסחר של קילו קוקאין,
‫‏וננהל מו"מ עם הפרקליטות ‫‏כדי להבטיח חסינות.
‫‏יש לך מושג מה עשית?
‫‏מנעתי ממך לבצע פשע.
‫‏זה מה שעמית טוב היה עושה, נכון?
‫‏הרגע הרסת את הקריירה שלך. ‫‏-לא, הרגע הצלתי את שלך.
‫‏בן זונה.
‫‏צדקת.
‫‏בסופו של דבר, אנחנו תמיד צריכים לבחור.
‫‏ובמה אתה בחרת, ריי?
‫‏בלדפוק אותי?
‫‏במה בחרת?
‫‏בצדק.
‫‏עמיתך בחר בצדק.
‫‏עברית: ויויאן ויטלר